ግህሰት ሰብኣዊ መሰላት ኣብ ክልላት ሶማልን ኦሮሚያን ብፍላይ ኣብ ክልል ኣምሓራ፡ መንነት ብዝብል ሽፋን ናይ ግዝኣት ናይ ምምላስ ሕቶ ዘለዎም ጉጅለታት ሰፊሕ ናይ ሚድያ ሽፋን ካብ ምሃብ ሓሊፉ፡ ምስ ክልል ትግራይ ዘይሳነዩ ሰባት ናይ ፀጥታ ሓለፍቲ እናገበርካ ምሻም ይረአ ከምዘሎ ኣይተ መኮነን ይሕብር። እቲ ኣንፈት ናብ ጎንፂ ዘምርሕ ዘሎ ምኳኑ ዘመላኽት እዩ ዝብል እምነት ድማ ኣለዎ። "ብሓፂሩ እቲ ኩነታት እንትረአ፡ ግዝኣት ብሓይሊ ንምምላስ ምድላዋት ዝግበር ዘሎ እዩ ዝመስል" ኢሉ። "ምስቲ ስርዓት ተፃበኦ ዘለዎ ሰብ ናብ አባልነት ማእኸላይ ኮሚቴን ሓላፍነት እናምፃእኻ ሓደ ነቲ ካሊእ መቕንኢ፤ መኾረዪ እዩ ዝመስል" ይብል። ከምኡ ድማ ብፍላይ ሓደ ሓዲአን እተን ክልላት፡ ምስ ክልል ትግራይ ንምውጋእ ንደሓር ከምዘይብላን ሓይሊ ፀጥታ ብምጥንኻር ዘይዓቕመን ጉልበት የጥርያ ከምዘለዋን የረድእ። "እቲ አከያይዳ፡ ሃገራዊ ሓድነት ዝፈጥር ዘይኮነስ፡ ሕድ ሕድ ቂም ዝቋፀረሉ ናብ ውግእ፡ ዘይምቅድዳውን ኢሉ'ውን ናብ ቅርሕንቲ ዘምርሕ ዘሎን እዩ ዝመስለኒ" ክብል ድማ ወሲኹ ሓቢሩ። ጀነራል ከማል'ከ?
